Ilse (Ilse - Trautmann)
Studeer aan die Universiteit van Stellenbosch en verwerf die grade B.Sc cum laude, Hons. B.Sc cum laude en M.Sc cum laude.
In 1990 verwerf sy haar Ph.D graad in Plantfisiologie aan die US. Na 'n periode oorsee en 'n na-doktorale jaar aan die US, volg 'n loopbaan as senior tafeldruifnavorser by LNR Infruitec-Nietvoorbij. Hierna word sy bevorder tot Assistent-Direkteur: Siektebestuur in 1998.
In 2003 verlaat sy die LNR en word aangestel as Adjunk-Direkteur: Navorsing by die Wes-Kaapse Departement van Landbou by Elsenburg. In 2007 word sy aangestel as Direkteur: Tegnologie, Navorsing en Ontwikkelingsdienste by die Departement en is tans nogsteeds in hierdie posisie waar sy as hoof van navorsing verantwoordelik is vir 3 navorsingsinstitute, 7 navorsingsplase en 'n personeelkorps van 320.
Sy het verskeie toekennings in haar loopbaan ontvang, waaronder 'n Premier Service Excellence Award (2009), Erelidmaatskap van die Suid-Afrikaanse Wingerd- en Wynkunde vereniging (2009) waar sy ook die eerste vroue president was, en nominasies as Besigheidsvrou van die Jaar (2006) en LNR Landbouwetenskap en Tegnologie Vrou van die Jaar (1998).